કાળા માથાના માનવીએ પર્યાવરણમાં આવતી ઘણી બધી કુદરતી વસ્તુઓને વ્યવસાયિક બનાવી દીધી છે. જોકે તેમાં એક વસ્તુ હજુ સુધી બાકાત હતી તેવું સાંભળવા અને જોવા મળતું હતું. પરંતુ હવે એનો પણ વ્યવસાય શરૂ થઇ ગયો છે. અમે વાત કરી રહ્યા છે હવાની,,, જી હા સૃષ્ટિના દરેક ખૂણે વિનામૂલ્યે ઉપલબ્ધ હવાને પણ હવે વ્યવસાયિક ચીજવસ્તુ તરીકે સામનો કરવો પડી રહ્યો છે. ન્યૂઝીલેન્ડના ઓકલેન્ડ ઇન્ટરનેશનલ એરપોર્ટ પર ડેમિયન ક્રિસ્ટી નામના એક પત્રકારે હવા વેચતી પ્રોડક્ટનો ફોટો મૂક્યો છે. જેણે એક નવા જ વિવાદને જન્મ આપ્યો છે. પોતાના ટ્વિટ્ટર એકાઉન્ટ પર આ ફોટો મૂક્યા બાદ કંપની સામે લોકોનો રોષ ફાટી નિકળેલો જોવા મળે છે.